<classify> RAIS John Magufuli amewataka viongozi wote nchini, aliowateua kuhakikisha wanajifunza namna ya kutatua kero na migogoro ya wananchi, badala ya kumuachia yeye na Waziri Mkuu, kwa sababu wao si malaika.Aidha, ameagiza kuanzia sasa watumishi wote watakaoharibu katika kazi zao, wakiwemo maofisa wa polisi, wasihamishwe, bali wachukuliwe hatua za kinidhamu.Sambamba na hayo, amemtaka Waziri wa Maji, Profesa Makame Mbarawa kuwasambaza watalaamu wa maji mikoani, badala ya kuwaacha mijini.Ameendelea kuonesha kukasirishwa na kitendo cha Mkoa wa Rukwa kuwa na idadi kubwa ya wanafunzi waliopatiwa mimba, na kuwataka wanafunzi kuacha tama, huku akiagiza viongozi wa mkoa huo ikiwemo jeshi la polisi kujipanga upya.Ameyasema hayo Namanyere wilayani Nkasi mkoani Rukwa wakati akizungumza na wananchi baada ya kuzindua miradi mbalimbali ikiwemo ya maji, barabara, hospitali ya wilaya na kituo cha afya.Alisema anasikitishwa na kitendo cha kuona wananchi katika kila ziara zake, wanakuwa na mabango mengi yenye matatizo, ambayo yanaweza kutatuliwa na viongozi wengine wa chini yake.Hebu jifunzeni namna ya kusikiliza migogoro ya wananchi, hii leo hapa kusingekuwa na mabango mengi kama haya. Wasikilizeni wananchi. Haiwezekani kero zote zimalizwe na Waziri Mkuu au Rais, alieleza.Alisema kuna migogoro inaweza kutatuliwa na mwenyekiti wa kijiji, katibu tawala wa wilaya DAS, mwenyekiti wa wilaya, mkuu wa wilaya, mkuu wa kituo cha polisi, Taasisi ya Kupambana na Kuzuia Rushwa Takukuru, mkuu wa mkoa, viongozi wa dini n ahata viongozi wa Chama cha Mapinduzi CCM.Nawaomba viongozi wote na wa chama changu CCM shirikini katika kutatua migogoro ya wananchi, hata ningekuwa malaika siwezi kutatua migogoro yote, alisisitiza.Kuhamishwa watumishiKuhusu agizo la kuhamishwa kwa watumishi, alitoa agizo hilo kwa Waziri wa Mambo ya Ndani ya Nchi, Kangi Lugola na Waziri wa Mifugo na Uvuvi Luhaga Mpina baada ya kupokea taarifa kutoka kwa Mkuu wa Wilaya ya Nkasi, Said Mtanda kuhusu hatua za kuhamishwa kwa maofisa polisi, zilizochukuliwa wilayani hapo, kwa kushindwa kudhibiti wizi wa mifugo.Alisema dawa ya mtumishi au mtendaji aliyeharibu, si kumhasimisha eneo lake la kazi, kwani kufanya hivyo ni sawa na kuhamisha tatizo, dawa yake ni kumchukulia hatua za kinidhamu au kumsimamisha kazi.Waziri Lugola, nakuagiza kuanzia leo ofisa yeyote akiharibu chukua hatua wasiliana na Mkuu wa Jeshi la Polisi IGP mumshtaki katika mahakama zenu, huko atachukuliwa hatua za kinidhamu usiogope, alisema.Aagiza mwanamama kulipwaKatika sakata la wizi wa ngombe, Rais aliagiza Mkuu wa Wilaya ya Nkasi, Mtanda na Kamanda wa Polisi mkoani Rukwa Mathias, Nyange kumlipa Sh milioni 15, mwanamama aliyedai kuibia ngombe zake 25 na kushtaki polisi, lakini mwizi akaachiwa.Mwanamama huyo ambaye alijitokeza na kuwasilisha malalamiko yake, wakati Rais Magufuli alipoagiza wananchi wajitokeze kuwataja wezi wa ngombe, alieleza namna alivyodhulumiwa haki yake na polisi, baada ya mwizi wa ngombe zake kuachiwa, huku akiambulia kulipwa ngombe wawili tu.Kwa kuwa mmeshindwa kumpatia haki huyu mama na kusimamia suala lake, naagiza wewe DC na RPC mmlipe shilingi milioni 12.5 za thamani ya ngombe zake zote 25 zilizoibiwa na shilingi milioni tatu za usumbufu. Lakini pia nataka wizi huu wa mifugo udhibitiwe, alisema.Mimba za wanafunziKatika kuonyesha kuchukizwa na hatua ambazo bado hazijachukuliwa kudhibiti mimba mkoani humo, Rais Magufuli aliugiza uongozi wa mkoa wa Rukwa, kufuatilia na kuwachukulia hatua wanaume 229 waliowapatia mimba wanafunzi 229 mwaka jana.Aidha, aliwataka wanafunzi waache kujishirikisha kwenye masuala ya ngono na kuepuka tamaa, kwani muda wao bado na wanachotakiwa kufanya ni kusoma kwa kuwa wao ndio viongozi wa kesho.Sheria zipo, mahakama zipo, polisi wapo, DC yupo, RC yupo, DAS yupo, katibu tarafa, mwenyekiti wa vijiji, hapo ndipo najiuliza maswali mengi, je wahusika wa hizi mimba ni hawa viongozi? Kama si hao viongozi wameshindwa kitu gani kuwapeleka hawa kwenye haki, watoto 229 wamefanyiwa ukatili wa elimu, wanaume 229 wanaendelea kama kawaida na kazi zao, alisemaAliwataka mafataki wanaume wakware waache mchezo wa kuwaongopea wanafunzi na kuwadanganya kwa vitu vidogo ikiwemo fedha.Unawaambia I love U wakati hata mke wako humnunulii nguo nyumbani. Viongozi wa mkoa na wilaya msimamie hili, Keissy Mbunge wa Nkasi Kaskazini Ally Keissy hili lisimamie, wabunge, madiwani kwenye kata na majimbo yenu simamieni hili, diwani kwenye kata yako ukiwa na watoto wenye mimba na wewe upo maana yake hutoshi, alisisitiza.Wataalamu wa maji kwenda vijijini Kutokana na kero ya maji kukithiri katika kila eneo mkoani Rukwa, Rais Magufuli amemtaka Waziri wa Maji Profesa Makame Mbarawa kuwasambaza watalaamu wa maji mikoani, badala ya kuwaacha mijini.Alisema endapo watalaamu wa Tanzania, wataacha kufanyia kazi ofisini na kutembelea maeneo wanakohitajika, matatizo mengi ikiwemo shida ya maji ingekuwa historia nchini.Pamoja na hayo, alisisitiza dhamira ya serikali yake ya kuhakikisha inajitegemea hasa katika miradi yake, huku akitolea mfano namna inavyowabana mafisadi ili warejeshe fedha zikafanyie kazi za maendeleo.Magufuli katika kila eneo alikosimamisha msafara wake, alipokea malalamiko mbalimbali ; na kero iliyotajwa zaidi ilikuwa ni maji.Kero hizo za maji zilitajwa na wanavijiji msafara wake uliposimama, wanafunzi wa shule za msingi na sekondari, Jeshi la Kujenga Taifa, baadhi ya madiwani na wabunge wilayani Nkasi.Alisema haiwezekani mkoa kama Rukwa wenye mito na mabonde mengi, wakazi wake wakose maji na kutegemea zaidi maji ya visima wakati watalaamu wapo.Umeambiwa Nkasi wanataka maji unatakiwa kuangalia jiografia ya Nkasi, kama vile kuangalia mto ulivyo kisha unatengeneza bwawa, na kwa vile umeme upo unatengeneza mota unafunga mabomba wananchi wanapata maji. Ndivyo wenzetu wanafanya hivyo ikiwemo China, alisema.Alimtaka Mbarawa asimamie watalaamu wa wizara yake, kuhakikisha wanatumia mtindo huo wa ubunifu wa kwenda maeneo yenye mahitaji ya maji na kutumia utalaamu wao, badala ya kukaa maofisini na kufanyakazi kwa mazoea.Alisema Rukwa kuna miradi mingi yenye thamani ya zaidi ya Sh bilioni 20, ambako wako makandarasi wanaofanya kazi zao vizuri, waliofanya nusu na ambao hawakufanyakazi kabisa.Aidha, Magufuli alibainisha kuwa baada ya kubaini miradi mingi ya maji imechezewa na kuharibiwa, alimuagiza Mbarawa afuatilie kazi ambayo tayari ameshaanza kuifanya.Nimeamuagiza tayari waziri Waziri Mbarawa na ameanza kushughulikia. Hii miradi iliahiribiwa na wengine, nisingetaja na nisingependa kufufua makaburi. Tumeanza kuchukua hatua mbalimbali ikiwa ni pamoja na wahandisi wa maji wa wilaya kuwarudisha makao makuu ili watumbuliwe vizuri, alisema.Pamoja na miradi ya maji, pia Rais Magufuli alibainisha kuwa anazo taarifa za kuwepo kwa mchezo mchafu katika utoaji wa zabuni kwenye miradi ya umeme, ambapo zabuni zimekuwa zikitolewa kwa wakandatrasi walewale na hivyo kuchelewesha miradi kukamilika kwa wakati. Kwenye umeme nako nimeambiwa kuna matatizo, makandarasi wa umeme saa nyingine wanapewa walewale badala ya kupewa wengine ili miradi imalizike haraka. Nimeambiwa makandarasi hawa wanapewa tenda zabuni na wakurugenzi wa mikoa, waziri najua unanielewa. Hizi fedha za wananchi lazima zilete matokeo chanya ya maendeleo kwa wananchi, alisema.Akizungumzia utegemezi wa serikali, Rais Magufuli alisema barabara ya Sumbawanga Kanazi aliyoizindua inatumia asilimia 100 fedha za serikali, hali inayoonyesha nia ya dhati ya serikali kujitegemea.Ndio maana tunawabana mafisadi ili warejeshe fedha zetu tuzitumie kwenye masuala ya maendeleo tujenge barabara, vituo vya afya, miradi ya maji, alieleza.Awali, Mbarawa alisema maji yanayopatikana wilayani Nkasi lita 900,000 sawa na asilimia 30.Na kwa kulijua hilo ulileta mradi mkubwa wa Shilingi bilioni 1.95. nimeupitia mradi huu kifungu hadi kifungu sehemu ya pampu zinatakiwa kulipiwa Sh milioni 200 ila mkandarasi aliandika Sh milioni 600 hili nimelifanyia kazi na zimenunuliwa pampu za Shilingi milioni 300, Alisema kupitia mradi huo, upatikanaji wa maji Nkasi sasa utafikia asilimia 85.Alisema Nkasi kuna miradi yenye gharama ya Sh bilioni 13 na mingi ilikuwa na changamoto kubwa kutokana na umbali wa mkoa huo, hivyo ukaguzi ulikuwa ni mgumu kufanyika na kuwafanya wakandarasi kufanya kila wanachotaka.Nakuahidi mheshimiwa Rais, tutahakikisha changamoto zote zilizopo kwenye miradi ya maji tunazimaliza popote zilipo,  <topic>: kitaifa 